รัฐบาลไทย-ข่าวทำเนียบรัฐบาล-ศธ.แสดงความยินดีความสำเร็จกับแชมป์โลกแกะสลักหิมะนานาชาติ ปี 2561 "วิทยาลัยอาชีวศึกษาอุบลราชธานี"
วันพุธที่ 10 มกราคม 2561
ศธ.แสดงความยินดีความสําเร็จกับแชมป์โลกแกะสลักหิมะนานาชาติ ปี 2561 "วิทยาลัยอาชีวศึกษาอุบลราชธานี"
รมช.ศึกษาธิการ "พล.อ.สุรเชษฐ์ ชัยวงศ์" และผู้บริหารกระทรวงศึกษาธิการ ร่วมแสดงความยินดีกับความสําเร็จกับวิทยาลัยอาชีวศึกษาอุบลราชธานี ที่คว้ารางวัลแชมป์โลกจากการแข่งขันแกะสลักหิมะนานาชาติ ที่เมืองฮาร์บิ้น สาธารณรัฐประชาชนจีน
รมช.ศึกษาธิการ "พล.อ.สุรเชษฐ์ ชัยวงศ์" และผู้บริหารกระทรวงศึกษาธิการร่วมแสดงความยินดีกับความสําเร็จกับวิทยาลัยอาชีวศึกษาอุบลราชธานี ที่คว้ารางวัลแชมป์โลกจากการแข่งขันแกะสลักหิมะนานาชาติที่เมืองฮาร์บิ้น สาธารณรัฐประชาชนจีนรวมทั้งวิทยาลัยอาชีวศึกษาสุราษฎร์ธานีและวิทยาลัยเทคนิคสมุทรปราการ ที่ได้รับรางวัลรองชนะเลิศอันดับ1พร้อมทั้งให้หาแนวทางส่งเสริมสนับสนุนเด็กและเยาวชนที่ทําชื่อเสียงให้แก่ประเทศชาติไปดําเนินการตามนโยบายรัฐบาลให้เป็นระบบมาตรฐานและเกิดความยั่งยืน
วันนี้ (10มกราคม2561)ที่สํานักงานคณะกรรมการการอาชีวศึกษา (สอศ.),พล.อ.สุรเชษฐ์ ชัยวงศ์รัฐมนตรีช่วยว่าการกระทรวงศึกษาธิการ พร้อมด้วยผู้บริหารกระทรวงศึกษาธิการ อาทิ นางรัตนา ศรีเหรัญ ผู้ช่วยเลขานุการรัฐมนตรีว่าการกระทรวงศึกษาธิการ, นายสุเทพ ชิตยวงษ์ เลขาธิการคณะกรรมการการอาชีวศึกษา, นายประชาคม จันทรชิต รองเลขาธิการคณะกรรมการการอาชีวศึกษา, นายพีระ รัตนวิจิตร รองปลัดกระทรวงศึกษาธิการ ฯลฯ ร่วมแสดงความยินดีกับความสําเร็จของวิทยาลัยอาชีวศึกษาอุบลราชธานี ที่คว้ารางวัลชนะเลิศและรางวัลBest Technique Awardรวมทั้งวิทยาลัยอาชีวศึกษาสุราษฎร์ธานีและวิทยาลัยเทคนิคสมุทรปราการ ที่ได้รับรางวัลรองชนะเลิศอันดับ1จากการแข่งขันแกะสลักหิมะนานาชาติ "The 10th International Collegiate Snow Sculpture Contest 2018"ที่เมืองฮาร์บิ้น สาธารณรัฐประชาชนจีนนับเป็นการสร้างสถิติแชมป์โลก9สมัยให้กับประเทศไทย
พล.อ.สุรเชษฐ์ ชัยวงศ์กล่าวว่าในนามของนายกรัฐมนตรี รองนายกรัฐมนตรี คณะรัฐมนตรี และคนไทยทั่วประเทศ ขอแสดงความชื่นชมอย่างที่สุดของนักศึกษา3สถาบัน ซึ่งได้รับรางวัลชนะเลิศและรองชนะเลิศอันดับ1จากการเข้าร่วมการแข่งขันดังกล่าว นับเป็นความสําเร็จที่ยิ่งใหญ่ของนักศึกษาอาชีวศึกษาในฐานะ"อาชีวะฝีมือชนคนสร้างชาติ"ในนามของชาวกระทรวงศึกษาธิการจึงขอแสดงความชื่นชมยินดีต่อความสําเร็จในครั้งนี้
ทั้งนี้ ในการประชุมคณะรัฐมนตรีเมื่อวานนี้ (9ม.ค.2561) พล.อ.ประยุทธ์ จันทร์โอชา นายกรัฐมนตรี ได้ฝากแสดงความชื่นชมยินดีต่อความสําเร็จ รวมทั้งฝากแนวทางให้กระทรวงศึกษาธิการหาแนวทางส่งเสริมสนับสนุนเด็กและเยาวชนที่ทําชื่อเสียงให้แก่ประเทศชาติไปดําเนินการให้เกิดความยั่งยืนเช่นกรณีที่สํานักงานคณะกรรมการการอาชีวศึกษา (สอศ.) ได้ส่งทีมเข้าร่วมการแข่งขันรายการนี้จนได้รับการยอมรับผลงานเป็นที่ประจักษ์ คว้ารางวัลชนะเลิศ9สมัยให้กับประเทศไทย และทีมวิทยาลัยอาชีวศึกษาอุบลราชธานีทีมเดียวกันนี้ยังเป็นการรักษาแชมป์2ปีติดต่อกันด้วย ซึ่งเป็นเรื่องที่ไม่ง่ายต่อความสําเร็จ เพราะมีทีมชั้นนําของโลกส่งเข้าร่วมแข่งขันถึง55ทีม จาก12ประเทศ
จึงได้มอบให้เลขาธิการคณะกรรมการการอาชีวศึกษา นําข้อสั่งการจากคณะรัฐมนตรี เกี่ยวกับแนวทางส่งเสริมสนับสนุนการทํางานของเด็กและเยาวชนที่ทําชื่อเสียงให้แก่ประเทศชาติไปดําเนินการให้เป็นระบบมาตรฐานโดยขอให้พิจารณาจากข้อมูลต่าง ๆ ย้อนหลังเป็นรายบุคคล รวมทั้งผู้ให้การสนับสนุนที่เกี่ยวข้องเพื่อวางระเบียบแนวทางการสนับสนุนให้เกิดความชัดเจนเช่น ทุนการศึกษาเพิ่มเติม นอกเหนือจากโล่รางวัลหรือประกาศนียบัตรที่ได้รับมาแล้ว พร้อมทั้งให้รายงานนายกรัฐมนตรีรับทราบในโอกาสต่อไป
"เรื่องนี้ถือเป็นศักดิ์ศรีที่รัฐบาลตั้งใจทําขึ้นแทนคนไทยทั้งหมด เพื่อชื่นชม พัฒนา และสนับสนุน "อาชีวะฝีมือชนคนสร้างชาติ" ให้เกิดขึ้นอย่างแท้จริงและเกิดความยั่งยืนและขอฝากข้อคิดและแนวทางที่จะช่วยให้การทํางานประสบความสําเร็จต่อไป คือ "ตั้งใจทํา นําเพียรคิด จิตฝักใฝ่ หมั่นไตร่ตรอง" พล.อ.สุรเชษฐ์ กล่าวในตอนท้าย
นายสุเทพ ชิตยวงษ์กล่าวว่า สอศ.พร้อมรับแนวทางนโยบายของนายกรัฐมนตรีในการส่งเสริมสนับสนุนเด็กและเยาวชนที่ทําชื่อเสียงให้แก่ประเทศชาติไปดําเนินการให้เป็นรูปธรรม เช่น การจัดสรรเงินอุดหนุนให้สถานศึกษามากขึ้น ข้าราชการครูผู้ฝึกสอนและครูผู้ควบคุมทีมดังกล่าวจะได้รับการพิจารณาความดีความชอบเป็นกรณีพิเศษ ส่วนครูอัตราจ้างที่เกี่ยวข้องจะได้รับการเลื่อนให้เป็นพนักงานราชการ ส่วนนักศึกษาทุกรายจะได้รับการยกเว้นค่าบํารุงการศึกษา เป็นต้น
ทั้งนี้ จะนําแนวทางดําเนินงานในส่วนของอาชีวศึกษาไปพิจารณาดําเนินการให้เป็นรูปธรรมและนําเสนอคณะรัฐมนตรีรับทราบต่อไป
บัลลังก์ โรหิตเสถียร:สรุป/รายงาน
ธเนศ งานสถิร:ถ่ายภาพ